Գրաֆի՝ Մեղվահովիտում գտնվող գործարանը 1987թ. գնել է «Դումիկյան եղբայրներ» ՍՊԸ-ն եւ մինչեւ 2014թ. նրանք շվեյցարական ու հոլանդական պանիր են արտադրել այստեղ: Տաշիրի Մեծավան գյուղից սերող Դումիկյաններն այս գործարանում աշխատել են 1949թ.-ից եւ ընտանիքով ապրել գործարանի տարածքում։ Սեփականատերերից մեկը՝ Համլետ Դումիկյանը, հայտնեց, որ իր հայրն ու հորեղբայրները բարձրակարգ պանրագործ վարպետներ էին, նրանք շվեյցարական պանիր էին արտադրում եւ այլ աղաջրային պանիրներ: Նրանց բարձրորակ արտադրանքը համամիութենական նվաճումների ցուցահանդեսում բազմիցս պարգեւների է արժանացել։